شادی شدہ زانی کی سزا
بنی اسرائیل پر اتمام حجت رسولوں کے ذریعے سے ہوا تھا، اس لیے ان کے لیے جرائم کی سزا کی نوعیت بھی دوسروں سے مختلف رہی۔ انھیں حیلہ بازی پر بندر اور خنزیر بھی بنایا گیا۔ اس لیے ان کے ہاں شادی شدہ زانی کی سزا رجم رہی ہے تو بات قابل فہم ہے۔ یہی معاملہ رسول اللہ ﷺ کے دور میں شادی شدہ زانیوں کے ساتھ بھی برتا گیا۔ محمد رسول اللہ نے ان پر اتمام حجت کیا تھا۔ اس لیے انھیں جرائم پر سزائیں بھی سخت دی گئیں۔ مگر زنا کے قانون کے بیان، یہ بتانے کے لیے کافی ہے کہ زنا کی شرعی سزا بہرحال 100 کوڑے ہے۔ اور رجم کی سزا تقتیل کے ذیل میں آتی ہے۔ یہ اسی مجرم کو ملے گی جس کا جرم گھناؤنے پن کے آخری درجے پر ہو۔ اب یہ عدالت کا کام ہے کہ وہ کسی شادی شدہ زانی کو بھی اس جرم کا مستحق سمجھتی ہے کہ وہ فساد فی الارض کا مجرم بن چکا ہے مثلا بار بار زنا کرنے کا ثبوت ہو، یا ہراسانی کے ساتھ زنا کرنے کا ثبوت ہو تو اسے فساد فی الارض کی سزا دے سکتی ہے۔